**SPRÁVA**

**O VÝCHOVNO - VZDELÁVACEJ ČINNOSTI, JEJ VÝSLEDKOCH A PODMIENKACH V MATERSKEJ ŠKOLE VYŠNOKUBÍNSKA 135/35 VYŠNÝ KUBÍN ZA ŠKOLSKÝ ROK 2022/2023**

**Predkladá :**

Ľubica Bruncková

Riaditeľka MŠ

**Prerokované v pedagogickej rade MŠ dňa: ..........................**

**Vyjadrenie rady školy:** Rada školy odporúča zriaďovateľovi Obecný úrad

Vyšný Kubín

**Schváliť/ neschváliť**

Správu o výchovnovzdelávacej činnosti ,

jej výsledkoch a podmienkach MŠ Vyšný Kubín

za školský rok 2022/2023

predseda Rady školy : .............................................

**Stanovisko zriaďovateľa :**Obec Vyšný Kubín

**Schvaľuje / neschvaľuje**

Správu o výchovnovzdelávacej činnosti , jej

výsledkoch a podmienkach MŠ Vyšný Kubín

za školský rok 2022/2023

dňa :............................................

.......................................................

Za zriaďovateľa

**Správa je vypracovaná v zmysle §14 ods.5 písm.d) zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení zákona č.312/2013 Z.z. a Vyhláškou č.435 /2020 Z.z. o štruktúre a obsahu správ**

**o výchovnovzdelávacej činnosti, jej výsledkoch a podmienkach škôl a školských zariadení.**

**I.**

**a) ZÁKLADNÉ IDENTIFIKAČNÉ ÚDAJE O ŠKOLE:**

1. Názov školy: Materská škola

2. Adresa školy: Vyšnokubínska 135/35, 026 01 Vyšný Kubín

3. Telefón: 043/5863488

4.Elektronická adresa: [skola@vysnykubin.sk](mailto:skola@vysnykubin.sk), msvysnykubin @gmail.com

5. Zriaďovateľ: Obec Vyšný Kubín

Starosta obce: Ing. Antonín Zámečník, Ing. Michal Balko

Adresa : Hviezdoslavova 117/5 , 02601 Vyšný Kubín

Telefón: 043/5865138

Elektronická pošta: obec@vysnykubin.sk

6. Vedúci zamestnanec školy:

Ľubica Bruncková – riaditeľka MŠ

Ostatní zamestnanci školy:

Viera Chmelíková – pedagogický zamestnanec, triedna učiteľka do januára 2022

Mgr. Simona Balková – pedagogický zamestnanec -od 9 .12.2022 a nástup do MŠ od februára 2023

Bc. Zuzana Balková -pedag. zamestnanec

Miroslava Kováčiková – pedagog.zamestnanec, triedna učiteľka do 31.8.2023

Michaela Čadová – kuchárka

Lenka Podbrežná -vedúca školskej jedálne, školníčka

Gabriela Páterková- upratovačka

Alojz Kvasničák - kurič

7. Rada školy:

Rada školy pri MŠ Vyšný Kubín, bola ustanovená v zmysle §24 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Funkčné obdobie začalo 15.10.2020 zvolenými členmi na obdobie 4 rokov .

Tvorí ju päť členov. Jej zloženie:

1.Bc. Adriána Šimurdová - predseda (zástupca rodičov pre MŠ)

2.Miroslava Kováčiková - člen (zástupca pedagogických zamestnancov MŠ)

3. Gabriela Páterková - člen (zástupca prevádzkových zamestnancov MŠ)

4. Anna FrančákováGluchová– člen (delegovaný zástupca obecného zastupiteľstva)

5. Anna Vlžáková- člen- (delegovaný zástupca obecného zastupiteľstva)

**Údaje o metodickom združení, poradných orgánoch riaditeľa školy:**

Poradnými orgánmi riaditeľa školy bola **pedagogická rada**

Plán pedagogických rád je spracovaný ako súčasť Plánu práce školy na šk. rok 2022/2023. Hlavnými úlohami bolo navrhnutie a odsúhlasenie Plánu práce a Školského poriadku, triedne plány výchovno-vzdelávacej činnosti v školskom roku 2022/2023 v zmysle plnenia Školského vzdelávacieho programu, odovzdávanie informácií zo školení a konferencií, riešili sa aktuálne pedagogické a metodické problémy súvisiace s výchovno-vzdelávacím procesom.  Príprave a realizácií nadštandardných aktivít pre deti a rodičov, kvalite a organizácií krúžkov na pôde materskej školy. Pedagogické rady sa uskutočnili v riadnych termínoch 5- krát.

Kontrola záverov z pedagogických porád sa realizovala podľa aktuálnosti úloh priebežnou kontrolou a referovaním o splnených úlohách na začiatku pedagogickej rady.

**b) Počet detí v MŠ:**

Na predprimárne vzdelávanie bolo k 01. 09. 2022 zapísaných 43 detí.

Regionálnym úradom zdravotníctva v Dolnom Kubíne bola v novembri 2022 stanovená kapacita MŠ 43 detí.

**c) Počet zapísaných detí do prvého ročníka:**

Do základnej školy bolo zapísaných 13 deti. Všetky deti boli do ZŠ prijaté.

**d) Počet prijatých detí:**

Pri zápise (v máji 2023) sa odovzdalo 12 nových žiadostí, Vyhovelo sa 12 žiadostiam rodičov . Po zápise detí do materskej školy bude k 1.9.2023zaradených 42 detí .

**e)Počet detí so špeciálnymi výchovno-vzdelávacími potrebami**

V školskom roku neboli v MŠ prijaté deti so ŠVVP

**f) Údaje o plnení kvalifikačného predpokladu pedagogických zamestnancov**

Pedagogický zamestnanci spĺňali kvalifikačné predpoklady .

**g) Počet zamestnancov:**

V MŠ v školskom roku 2022/2023 boli 2 triedy s celodennou prevádzkou. Niektoré deti navštevovali podľa žiadosti zákonných zástupcov poldennú dochádzku do MŠ. Pedagogický proces zabezpečovali **4 kvalifikované učiteľky**, ktoré pracovali v dvoj- zmennej prevádzke. Prevádzkoví zamestnanci boli **3 (kuchárka, vedúca školskej kuchyne , upratovačka**) a **jeden sezónny zamestnanec OÚ kurič .**

**h) Ďalšie vzdelávanie pedagogických zamestnancov**:

Pedagogické zamestnankyne sa zúčastnili v zmysle §57 ods.1 písm. b) zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov aktualizačného vzdelávania v počte 24 hodín.

* Dramatické techniky vo výchove a vzdelávaní v MŠ- ( november 2022 ) -2 hodiny
* Stratégie riešenia problémového správania v MŠ ( november 2022) -2 hodiny
* Inkluzívne vzdelávanie na základných a materských školách s prvkami inklúzie -20 hodín

Hodnotenia Aktualizačných vzdelávaní sú zverejnené na webovej stránke materskej školy.

Samoštúdiom a účasťou na pedagogických webinároch si naďalej pedagogické zamestnankyne rozširovali svoje vedomosti , pedagogické znalosti týkajúce sa oblasti výchovy a vzdelávania.

Údaje o počte zamestnancoch

|  |  |
| --- | --- |
| **Materská škola** | **Počet** |
| **zamestnanci MŠ - spolu** | **7** |
| **Z toho PP\* spolu** | **4** |
| - kvalifikovaní | 4 |
| - nekvalifikovaní | 0 |
| - dopĺňajú si vzdelanie | 0 |
| **Z toho NP\*\* spolu (vrátane ZŠS)** | **3** |
| - školský psychológ\*\*\* | **0** |
| - špeciálny pedagóg | **0** |
| **-** upratovačky | 1 |
| **-** ostatní (ekonóm, mzdár, atď.) | 0 |
| **zamestnanci ZŠS- spolu** | 2 |
| - kuchárky | 1 |
| - vedúca ŠJ | 1 |

|  |  |  |  |  |  |
| --- | --- | --- | --- | --- | --- |
| **Kariérový stupeň PZ** | | | **Kariérový stupeň OZ** | | |
| **k 1.9.2022** | |  | **K 1.9.2022** | |  |
| spolu | spolu |
| 1. | začínajúci PZ | 0 | 1. | začínajúci OZ | 0 |
| 2. | samostatný PZ | 4 | 2. | samostatný OZ | 0 |
| 3. | nekvalifikovaný | 0 |  |  |  |
| 4. | PZ s prvou atestáciou | 1 | 3. | OZ s prvou atestáciou | 0 |
| 5. | PZ s druhou atestáciou | 0 | 4. | OZ s druhou atestáciou | 0 |

**Vysvetlivky:** \* PZ – pedagogickí zamestnanci,  \*\* OZ – odborný zamestnanci

|  |  |  |  |  |  |
| --- | --- | --- | --- | --- | --- |
| **Zaraďovanie PZ a OZ do platových tried v závislosti od získaného stupňa vzdelania a zaradenie do kariérového stupňa** | | | | | |
| **kategórie PZ** | **stupeň vzdelania** | **kariérový stupeň** | **platová trieda** | **počet k 01.09.2022** | **počet k 31.08.2023** |
| **učiteľ MŠ, vychovávateľ a MOV** | ÚSO | nekvalifikovaný |  |  |  |
| ÚSO | začínajúci |  |  |  |
| ÚSO | samostatný | 5 | 2 | 1 |
| ÚSO | s I. atestáciou | 6 | 1 | 1 |
| VŠ I. stupňa | nekvalifikovaný |  |  |  |
| VŠ I. stupňa | začínajúci |  |  |  |
| VŠ I. stupňa | samostatný | 6 | 1 | 2 |
| VŠ I. stupňa | s I. atestáciou |  |  |  |
| VŠ II. stupňa | nekvalifikovaný |  |  |  |
| VŠ II. stupňa | začínajúci |  |  |  |
| VŠ II. stupňa | samostatný |  |  |  |
| VŠ II. stupňa | s I. atestáciou |  |  |  |

**i) Aktivity a prezentácia školy na verejnosti:**

**Uskutočnené aktivity:**

* Šarkaniáda
* Utorňajšie čítanie s pánom učiteľom Strapcom
* Besiedka k Úcte straším- účasť trieda mravčekov
* Koncert s pánom Budinským – hra na archaické hudobné nástroje
* Kladenie vencov na hrob Országhovcov
* Deň Behu na obecnom ihrisku
* Interaktívna beseda s Červeným krížom- poskytnutie prvej pomoci
* Vianočné fotenie
* Mikuláš v MŠ
* Hry na Lucie v MŠ
* Roznášanie Vianočnej pošty v dedine- koledovanie
* Planetárium v MŠ
* Divadielko Lienka
* Detský karneval v MŠ
* Program“ Veselo do školy“ s Mgr. A. Zelinovou- 5x v triede mravčekov
* Sánkovačka- bobovačka na kopci v dedine
* Vynášanie Moreny
* Interaktívna beseda s p. Krnáčom- Na potulkách lesom
* Deň Zeme
* Výtvarná súťaž – Vesmír očami detí – 1. miesto M. Šimurda
* Účasť na súťaži- Kraslica roka 2023
* Roznášanie Veľkonočných pozdravov v obci
* Beseda s E. Šimurkovou Psíčkovia- Canesterapia
* Školská zrelosť- skríning predškolákov
* Logická olympiáda pre predškolákov
* Projekt Hrdinovia Fast – II. Ročník
* Návšteva policajtov v materskej škole
* Stavanie mája v MŠ
* Deň matiek- vystúpenie v kaštieli Vyšný Kubín
* Elektronický pozdrav ku Dňu Otcov
* Plavecký kurz
* Návšteva policajtov a psovodov v MŠ
* Deň pohybu na obecnom ihrisku- súťaže detí
* Fotenie detí na dvore
* Trojičné slávnosti v obci- vystúpenie detí
* Výstup s deťmi na Vyšnokubínske skalky
* Exkurzia v Oravskom Podzámku- U sokoliarov
* Účasť na Olympiáde materských škôl v Kňažej
* Účasť na recitačnej súťaži MŠ a ZŠ PRVIESENKY- získanie 1. miesta
* Získanie grantu z nadácie KIA Technické kútiky v MŠ
* Získanie ovocia a zeleniny na školský rok 2023/2024 pre deti z projektu Čerstvé ovocie a zelenina deťom- Kaufland
* Rozlúčka s predškolákmi ,odovzdanie Osvedčení o získaní predprimárneho vzdelávania, pochvalných listov, slávnostná torta

Všetky aktivity máme zaznamenané na webovej stránke školy a priebežne sme  aktivity zaznamenávali a posielali na školský Facebook.

**j) Projekty, do ktorých bola škola zapojená** :

* **Projekt Recyklohry**- plnenie environmentálnych úloh a aktivít počas školského roku.
* Separácia odpadu, prevádzame zber papiera, plastových vrchnákov a batérií.
* **Projekt Zdravé nôžky**- kurz zdravé nôžky pre deti od 2-6 rokov
* **Projekt Ovocie a zelenina na škole** –Kaufland -elektronické hlasovanie- 1.miesto
* **Projekt Pohybová olympiáda MŠ** – zúčastnených 8 detí z materskej školy
* V **projekte Technické kútiky MŠ –** Nadácia KIA získala MŠ 2591,81 € a vybavila dielničku pre deti pomôckami a materiálom k získavaniu manipulačných zručností a schopností,na rozvíjanie tvorivého myslenia a experimentovania s prírodným materiálom.
* Deti MŠ sa zapojili do súťaže o **najkrajšiu Kraslicu** organizovanú Oravským kultúrnym strediskom v Dolnom Kubíne
* Zapojili sme sa do **„Bubnovačky**„ – Aby bolo deti lepšie počuť (Podujatie, ktoré má symbolicky upozorniť na dôležitosť ochrany detí pred násilím a podporiť v spoločnosti tému včasnej prevencie ).
* MŠ získala sponzorov na kúpu nových drevených detských stolov a stoličiek do jedálne v hodnote **2337 €**
* Materskú školu podporilo darovaním 2 percent dane **27 rodičov a priateľov školy**

**k) Výsledky inšpekčnej činnosti vykonanej štátnou školskou inšpekciou:**

V školskom roku 2022/2023 nebola na našej MŠ vykonaná žiadna inšpekčná činnosť.

**l) Údaje o priestorových a materiálnych podmienkach školy:**

**(§ 2 ods. 1 písm. l)**

|  |  |
| --- | --- |
|  |  |
| **Počet herní** | 2 |
| **Počet samostatných spální** | 2 |
| **Počet telocviční** | 1 |
| **Samostatné priestory pre ŠJ a ŠK** | kuchyňa, samostatná jedáleň |
| **Vybavenie areálu** | šmykľavky, preliezky, hojdačky , kolotoče, pieskovisko, drevený altánok , pomôcky ku hrám detí, odrážadlá, kolobežky a iné |

Koncom mája začala stavebná firma Tomáša Bištiaka v materskej škole komplexné zateplenie budovy. Za pomoci  dotácie z Environmentálneho fondu SR vo výške 89 802 € a z vlastných zdrojov obce Vyšný Kubín v hodnote 19 794 €. Budovu školy zatepľovali 150 mm hrubou vatou. Okrem zateplenia budovy sa uskutočnilo nové odvodňovacie práce okolo celej budovy školy.

Materiálno-technické a priestorové vybavenie školy:

* Materská škola svojou priestrannosťou a vybavením vytvára dobré podmienky na realizáciu VVČ.
* Z hľadiska bezpečnosti a hygieny má interiér adekvátne udržiavané priestory.
* Triedy sú slnečné a esteticky upravené a primerane dobre vybavené učebnými pomôckami a rôznymi zostavami.
* Vybavenosť školy odbornou, metodickou a detskou literatúrou je na dobrej úrovni
* Škola je vybavená audiovizuálnou technikou a 3 interaktívnymi tabuľami, internetom a kopírovacou technikou farebnou aj čiernobielou.
* Triedy sú vybavené viacúčelovým a funkčným zariadením.
* Priestor k pohybovým aktivitám ( telocvičňa) je vybavený potrebným náradím a cvičebným náčiním.
* Informačno-komunikačné kútiky- detské čitárne sú obohatené o nové publikácie.
* Priestory pre prípravnú prácu učiteľa, jeho relaxáciu, priestory pre uloženie pomôcok.
* Priestory pre vedenie školy , pedagogických i nepedagogických pracovníkov s príslušným vybavením (miestnosť riaditeľa- zborovňa, kancelária vedúcej školskej kuchyne a pod.)
* Priestory pre odkladanie odevov a obuvi ( detská šatňa , šatňa pre zamestnancov).
* Priestory pre hygienu detí a učiteľov, spoločné stravovanie, pre riešenie zdravotných problémov- izolačka.
* Ďalšie pomocné priestory ( sklady potravín, sklad pomôcok, miestnosť a zber papiera, kotolňa...) pre zaistenie chodu školy.
* Priestor pre hromadné stretávanie detí celej školy alebo tried, učiteľov, rodičov- telocvičňa
* Didaktické pomôcky ( podsvietené panely, hovoriace štipce, digitálne včielky a myšky, interaktívne perá ku knihám, mikroskopy a lupy na bádanie, rôzne mapy...
* Hrové a pracovné centrá v triedach sú umiestnené v priestore, ktorý je vybavený účelovo a slúži na spontánne hry detí a učiteľkou plánovanú a riadenú výchovno - vzdelávaciu činnosť. Centrá sú otvorené, vybavené pomôckami a materiálom, ktorý podporuje tvorivosť . Sú vytvorené tak, aby činnosti, ktoré sa v nich realizujú, boli v súlade s požiadavkou stimulovať osobnostný rast detí - hrubá a jemná motorika, rozvoj výtvarných, hudobných, rečových zručností, orientácia v sociálnych vzťahoch a podobne.
* V triede starších detí bol zriadený Technický kútik z dotácie Kia Žilina, na rozvíjanie technických zručností detí.
* Súčasťou materiálno – technického zabezpečenia materskej školy je telovýchovné náradie a náčinie, hudobné nástroje, 2 klavíry,
* K štandardnému vybaveniu patria hračky a nábytok pre deti (stoly, stoličky a zariadenie tried, ležadlá), ktorý rešpektuje antropometrické požiadavky výška, veľkosť...
* Materská škola svojou priestrannosťou a vybavením vytvára dobré podmienky na realizáciu pohybových a ostatných aktivít
* Exteriér je upravený a dobre vybavený detským záhradným náradím, kolotočmi, šmýkačkami domčekmi, pieskoviskom, vyvýšenými záhonmi , hmyzím hotelom , drevenou kuchynkou....
* K pohybu majú deti dostatočné množstvo odrážadiel, kolobežiek, k námetovým hrám zase detské záhradné náradie, detské fúriky, detské kočíky , lopty ,hokejky a formičky na pieskovisko

**m) Finančné a hmotné zabezpečenie výchovno-vzdelávacej činnosti školy:**

1. Financovanie je z výnosu daní pre územnú samosprávu, z ktorých sú financované originálne kompetencie. Prideľovanie konkrétnej výšky na materskú školu je stanovené rozpočtom obce na príslušný rok.

2. Podľa § 5 ods. 6 písm. c/ zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 14 vyhlášky Ministerstva školstva a vedy SR č. 353/1994 Z.z. o predškolských zariadeniach v znení neskorších predpisov, boli rodičia povinní v školskom roku 2022/2023 prispievať

na čiastočnú úhradu nákladov spojených s hmotným zabezpečením v predškolskom zariadení. Tento príspevok sa neuhrádzal za dieťa, ktoré má rok pred plnením povinnej školskej dochádzky, alebo ak rodič poberal pomoc v hmotnej núdzi.

Príspevok je jednotne určený podľa VZ N obce Vyšný Kubín pre všetky deti vo výške 20 €.

Z dotácii MŠ SR na predškolákov bolo finančne zabezpečené a vykryté:

* Školský počítač nootbuk 530,90
* Edukačný program Alfík na interaktívnu tabuľu-349 €
* Didaktický materiál na logopédiu- 124,50
* Detské knihy 92,72
* Ladenie klavírov -320 €
* Pracovné zošity - 51,90
* Didaktické pomôcky -268 €
* Plavecký kurz + doprava -359,40+ 250
* Tonery do farebnej kopírky - 345,60

**Príspevky zo ZRŠ:**

Vyzbierané príspevky z Rodičovského združenia boli použité:

* Planetárium -110 €
* Mikuláš -130,91
* Koncert p. Budinský – 100 €
* Divadielko Lienka -135 €
* Beseda s E. Šimurkovou Canesterapia( psíčkovia )- 75 €
* Knihy predškolákom na koniec školského roka- 70 €
* Beseda s Červeným krížom „Ako poskytnúť prvú pomoc deťom“- 32 €
* Darčeky na koniec škol. roka ( šiltovky, sladkosti, rozlúčk. fotky) -121€

**II. Ďalšie informácie o škole:**

**a) Psychohygienické podmienky výchovy a vzdelávania v škole (§2ods.2písm.a)**

* Denný poriadok je prispôsobený vekovému zloženiu detí ,

Vo výchovno-vzdelávacom procese jednotlivé výchovné zložky na seba nadväzujú, režim dňa je pohyblivý z dôvodu zaraďovania didaktických aktivít v edukačnom procese.

* Presne stanovený čas je počas desiaty, obeda a olovrantu.
* Kvalitné personálne podmienky.
* Flexibilita organizačných foriem v rámci dňa podľa potrieb detí a aktuálnych situácií.
* Hygiena a dezinfekcia priestorov na kvalitnej úrovni.
* Výmena nábytku v triedach a šatniach.
* Primeraná inovácia knižného fondu.
* V oboch triedach majú možnosť deti pracovať s interaktívnou tabuľou, s edukačnými programami a digitálnymi učebnými pomôckami, ktoré poskytujú využitie moderných metód práce s deťmi.
* Kooperatívny štýl riadenia a otvorená komunikácia vytvára priaznivú klímu pre pedagógov aj deti.
* Upravená zeleň v areáli materskej školy, doplnené atrakcie na školskom dvore =pravidelná údržba.
* Rozvoj pohybových schopností a zručností cvičením na detských fitnes strojoch ( steper, stacionárny bicykel, balančná doska...
* Moderná spoločná šatňa ,vkusné a estetické kresby na stenách.
* Rekonštruované priestory tried, spálne , chodieb materskej školy pre predškolákov aj malé deti

**b) Voľnočasové aktivity:**

V školskom roku 2022/2023 sa realizoval:

* Krúžok Anglického jazyka ( každú druhú stredu)
* Literárne čítanie s pánom učiteľom Jožkom( každý utorok)
* Stretnutie s pracovníčkou CPPPaP v Dolnom Kubíne 5x „Tešíme sa do školy“

1. **Spolupráca s rodičmi:**

Vzájomná spolupráca rodičov a MŠ je na veľmi dobrej úrovni.

* ochota finančne prispievať materskej škole

( hygienické potreby, hračky, pomôcky k pracovnej a výtvarnej výchove , zber papiera, plastových PET vrchnáčikov, kancelárske potreby , venovanie MŠ 2% z dane a iné)

* spoločný záujem o dieťa a rozvoj jeho osobnosti
* **darovanie 2% z daní vyzbieralo sa od 27 rodičova priateľov školy cca12000€**

**d) Spolupráca so ZŠ**

Ochotne spolupracujeme s učiteľmi ZŠ ( výmenou slovných doporučení o deťoch) a pokiaľ situácia dovolí, pozývame ich na besedu pred zápismi do 1 ročníkov.

**e) Spolupráca s Obecným úradom Vyšný Kubín**

Spolupráca je veľmi dobrá. Okrem bežnej administratívnej práce ako zamestnávateľa, zriaďovateľ pružne a flexibilne poskytuje údržbárske práce materskej škole a dbá o zveľaďovanie jej priestorov v interiéri i exteriéri.

**f) Starostlivosť o integrovaných žiakov a žiakov s poruchami učenia:** Nebola potrebná , nakoľko sme nemali integrované deti.

**g) Spolupráca s Radou školy**: Rada školy pravidelne zasadala, vyjadrovala sa k otázkam týkajúcim sa MŠ, riešila problémy vzniknuté v škole a bola nápomocná vo všetkom, čo sa týkalo chodu školy .

**h) Absolvovanie výcvikov a pobytov**:

Lyžiarsky výcvik: počet detí: 0

**Plavecký výcvik: počet detí:13 ( od 24.4.2023 do 28.4.2023 )**

Škola v prírode: počet detí: 0

Relaxačný pobyt pri mori: počet detí: 0

**Ch)Priemerná dochádzka detí do MŠ v školskom roku 2022/2023:**

|  |  |  |
| --- | --- | --- |
|  | Malá trieda – trieda Lienok  (počet detí v mesiaci) /priemer dochádzky | Veľká trieda- trieda Mravčekov  ( počet detí v mesiaci / priemer dochádzky ) |
| september | 19/ 15,5 | 22 / 12,15 |
| október | 19/ 14,05 | 22/ 15,76 |
| november | 19/ 13,15 | 22 /15,09 |
| december | 20/ 9,63 | 22/ 5,14 |
| január | 20 / 12,29 | 22 /15,87 |
| február | 21 / 14,38 | 22 / 13,85 |
| marec | 21 / 12,30 | 22 /13,35 |
| apríl | 21 / 14,18 | 22 /12,8 |
| máj | 21/ 15,9 | 22/ 15,76 |
| jún | 21/ 16,27 | 22 / 15,73 |
| Júl ( od 3.7. – 21.7.2023) | 17/ 11,71 | 12/ 7,8 |

**i) Plnenie úloh z Ročného plánu**

**Oblasť výchovno-vzdelávacej práce**

* Proces humanizácie školy:
  + tolerancia voči deťom
  + podpora samostatného myslenia a konania detí
  + podpora pozitívneho postoja k sebe samému a k iným
  + vyjadrenie  vlastného názoru , hodnotenia a sebahodnotenia
  + očakáva a tvorí podmienky pre prirodzenú zvedavosť detí
  + odmieta atmosféru strachu a napätia
* rola dieťaťa:
* poznáva seba samého
* vytvára si hodnotovú orientáciu
* sebahodnotenie
* spolupráca školy a rodiny:
  + - * vzájomné riešenie problémov vo výchove a vzdelávaní
      * konzultačné hodiny prispôsobené požiadavkám rodičov
      * účasť na brigádach podľa potreby MŠ

* zdravý životný štýl
* pohyb na čerstvom vzduchu
* obohatenie jedálneho lístka o ovocie a zeleninu ( Projekt ovocie a zelenina deťom)
* otužovanie vzduchom, vodou ( Plavecký kurz)
* podávanie informácií prostredníctvom edukačných činností
* vzťah ku knihe a literatúre a ranná čitateľská gramotnosť:
* návšteva Okresnej knižnice v Dolnom Kubíne
* dostupnosť detskej literatúry a časopisov deťom, celoročné čítanie s pánom učiteľom Jožkom S.
* pravidelné čítanie literárnych diel – rozprávky, básne, encyklopédie, atď.
* účasť a 2. miesto na literárnej súťaži Prviesenky.
* národná hrdosť  a úcta k tradíciám:
* účasť na tradíciách – Vynášanie Moreny, Stavanie mája, Trojičné slávnosti v obci, Karneval- pochovávanie basy
* poznávanie štátnych symbolov
* environmentálna výchova:
* oboznamovanie sa s drobnými zvieratami –pri lese, vode, na dvoroch....
* zber papiera, plastu, mobilov, batérií.....
* oboznámenie sa s ochranou okolitej prírody – besedy s poľovníkom,
* ochrana zdravia
* pravidelné vychádzky do prírody
* Deň Zeme- zbieranie odpadkov pri Priadke, obecnom ihrisku , v okolí MŠ
* Zviditeľňovanie MŠ:
  + - * Účasť na programoch poriadaných obcou ( Úcta k starším, Deň matiek, Trojičné slávnosti, Deň detí)
      * výtvarné prehliadky- výstavky prác detí na paneloch v kaštieli, v MŠ, zapojenie do výtvarnej súťaže
* prezentácia detí formou elektronických pozdravov a nahrávok pri príležitosti Dňa otcov, prezentácie z tvorby a aktivít s deťmi počas týždňa v MŠ

**Korona opatrenia**: Počas celého školského roka sa MŠ riadila aktuálnymi opatreniami Úradu verejného zdravotníctva SR. Vstup cudzím osobám do priestorov MŠ bol možný len s výnimkou a s potvrdeným vyhlásením o bezinfekčnosti- bezpríznakovosti . Zaisťovali sme bezpečnosť a ochranu detí vykonávaním Ranného filtra ( meranie teploty ) . Hromadné aktivity a podujatia sa organizovali až  po uvoľnení opatrení . V spolupráci so zriaďovateľom sme mali dostatok prostriedkov na osobnú hygienu i dezinfekciu, dostatok ochranných prostriedkov, primerané množstvo bezdotykových teplomerov i papierových utierok. Dotykové plochy priestorov sa pravidelne viackrát denne dezinfikovali manuálne, ale aj formou sterilizácie vzduchu – ožarovaním vzduchu ultrafialovým žiarením.

**III.**

**Závery a rekapitulácia:**

Budeme naďalej:

* Skvalitňovať VVĆ aktívnou účasťou na školeniach Aktualizačného vzdelávania a zároveň odovzdávať získané skúsenosti svojim kolegyniam.
* Pri plánovaní výchovno-vzdelávacej činnosti dbať na stanovení veku primeraných cieľov pre deti, sústrediť sa na individuálny prístup k deťom. Dbať na rozvoj grafomotoriky a rannej gramotnosti.
* Rozvíjať hlbšiu a intenzívnejšiu spoluprácu materskej školy a rodičov.
* Vybavenie školy sa snažiť dopĺňať podľa potrieb detí, zamestnancov a zásad zdravého prostredia.
* Reagovať na výzvy a zapojiť sa do súťaží a projektov s cieľom skvalitniť VVČ
* Propagovať školu na verejnosti.
* Dodržiavať platné bezpečnostné a iné opatrenia na elimináciu poškodenia zdravia detí a dospelých.
* Študovať odborné časopisy a literatúru, zúčastňovať sa Webinárov.
* V spolupráci s obcou Vyšný Kubín a ZRŠ naďalej skvalitňovať materiálno – technické vybavenie školy.
* Informovať rodičov o zámeroch, aktivitách a organizácii školy ( ústne, nástenkami, formou elektronickej správy, webovej stránky školy).
* Spolupracovať s rodinou pri realizácii projektov.
* Naďalej uplatňovať Dohovor o právach dieťaťa.
* Plniť úlohy vyplývajúce z POP MŠ a úlohy z Národného akčného plánu v prevencii obezity na roky 2015 – 2025.
* Pri plánovaní vychádzať z pedagogickej diagnostiky a prihliadať na vekové osobitosti detí.
* Plánovať primerané množstvo výkonových štandardov, aby nedochádzalo k preťažovaniu, dosledovať plánovanie a realizáciu jednotlivých oblastí rozvoja s rešpektovaním učebného štýlu dieťaťa.
* Dbať na celostný rozvoj a vývin dieťaťa.
* Využívať pedagogickú diagnostiku na zistenie odchýlok u detí rok pred povinnou školskou dochádzkou.
* Logopedickú starostlivosť zo strany rodičov realizovať už v 4. roku života dieťaťa.
* Dodržiavať neustále epidemiologické opatrenia v MŠ.

Vo Vyšnom Kubíne: 20 .9.2023

Spracovala: Ľubica Bruncková